CELEX: 62010CA0004
Language: et
Date: 2011-07-14 00:00:00
Title: Liidetud kohtuasjad C-4/10 ja C-27/10: Euroopa Kohtu (esimene koda) 14. juuli 2011 . aasta otsus (Korkein Hallinto-oikeus (Soome) eelotsusetaotlused) — Bureau National Interprofessionnel du Cognac algatatud menetlused (Määrus (EÜ) nr 110/2008 — Piiritusjookide geograafilised tähised — Ajaline kohaldamine — Geograafilist tähist sisaldav kaubamärk — Kasutamine, mis tekitab geograafilist tähist kahjustada võiva olukorra — Sellise kaubamärgi registreerimisest keeldumine või kehtetuks tunnistamine — Määruse vahetu kohaldatavus)

10.9.2011   
            
            
               ET
            
            
               Euroopa Liidu Teataja
            
            
               C 269/8
            
         Euroopa Kohtu (esimene koda) 14. juuli 2011. aasta otsus (Korkein Hallinto-oikeus (Soome) eelotsusetaotlused) — Bureau National Interprofessionnel du Cognac algatatud menetlused
   (Liidetud kohtuasjad C-4/10 ja C-27/10) (1)
   
   (Määrus (EÜ) nr 110/2008 - Piiritusjookide geograafilised tähised - Ajaline kohaldamine - Geograafilist tähist sisaldav kaubamärk - Kasutamine, mis tekitab geograafilist tähist kahjustada võiva olukorra - Sellise kaubamärgi registreerimisest keeldumine või kehtetuks tunnistamine - Määruse vahetu kohaldatavus)
   2011/C 269/13
   Kohtumenetluse keel: soome
   
      Eelotsusetaotluse esitanud kohus
   
   Korkein Hallinto-oikeus
   
      Põhikohtuasja pooled
   
   
      Hageja: Bureau National Interprofessionnel du Cognac
   
      Menetluses osaleja: Gust. Ranin Oy
   
      Ese
   
   Eelotsusetaotlus — Korkein hallinto-oikeus — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne17/01, lk 92) ning Euroopa Parlamendi ja nõukogu 15. jaanuari 2008. aasta määruse (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, lk 16) artiklite 16 ja 23 tõlgendamine — Kaubamärkide ja kaitstud geograafiliste tähiste omavaheline suhe — Eelkõige geograafilist tähist „Cognac” sisaldava kujutismärgi registreerimine piiritusjookide jaoks, mis ei vasta selle geograafilise tähise kasutamise tingimustele
   
      Resolutsioon
   
   
               1.
            
            
               Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89, on kohaldatav sellise kaubamärgi registreeringu kehtivuse hindamisel, mis sisaldab kõnealuse määrusega kaitstud geograafilist tähist, kui registreerimine on toimunud enne selle määruse jõustumist
            
         
               2.
            
            
               Määruse nr 110/2008 artikleid 23 ja 16 tuleb tõlgendada nii, et:
               
                           —
                        
                        
                           pädevad siseriiklikud ametiasutused peavad selle määruse artikli 23 lõike 1 alusel keelduma kaubamärgi registreerimisest või selle tühistama, kui kaubamärk sisaldab kaitstud geograafilist tähist ja kui sellele ei kohaldata sama artikli lõikes 2 ette nähtud ajalist erandit ning kui selle kaubamärgi kasutamine tingib mõne kõnealuse määruse artiklis 16 osutatud olukordadest;
                        
                     
                           —
                        
                        
                           niisugune olukord, nagu teises eelotsuse küsimuses on käsitletud ja kus geograafilist tähist või sellist tähist üldnimetuse ja tõlke kujul sisaldav kaubamärk on registreeritud piiritusjookide jaoks, mis ei vasta selle tähise puhul nõutavatele spetsifikaatidele, kuulub määruse nr 110/2008 artikli 16 punktides a ja b osutatud olukordade hulka, ilma et see mõjutaks artiklis 16 sätestatud muude normide võimalikku kohaldamist.
                        
                     
         
      (1)  ELT C 63, 13.03.2010